*«L'interno del Pantheon»*
*Jesus fordriver pengevekslerne fra tempelet*. Malt av Giovanni Paolo Pannini omkring 1750
**Paolo Giovanni Pannini** eller **Panini** (født 17. juni 1691 i Piacenza, død 21. oktober 1765 i Roma) var en italiensk maler og arkitekt, hovedsakelig kjent som *vedutista* («utsiktsmaler»). Som ruinmaler var han en romantikkens foreløper.

Liv og verk
-----------

### Bakgrunn, utdannelse

Som ung mann utdannet Pannini seg i sin fødeby Piacenza som scenograf. Muligens var han elev av Francesco Galli Bibiena. I 1711 flyttet han til Roma, hvor han studerte tegning med Benedetto Luti. 

### Kunstner

I Roma ble han berømt som palassdekoratør. Blant hans arbeider var *Villa Patrizi* (1718–1725) og *Palazo de Carolis* (1720).

Som maler er Pannini mest kjent for sine utsikter over Roma, hvor han hadde en særlig interesse for byens antikviteter. Blant hans mest berømte verker er *«L'interno del Pantheon»* og hans *vedute* – malerier av gallerier med utsikter fra Roma. De fleste av hans verker, spesielt de av ruiner, har karakter av *capriccio*-temaer.

I 1719 fikk Pannini adgang til *Congregazione dei Virtuosi al Pantheon*. Han underviste i Roma i *Accademia di San Luca* og *Académie de France*, hvor han påvirket Jean-Honoré Fragonard. Hans atelier innbefattet Hubert Robert og hans sønn Francesco Panini. Hans stil kom til å påvirke andre *vedutisti*, så som hans elev Antonio Joli, så vel som Canaletto og Bernardo Bellotto, som forsøkte å tilfredsstille besøkeres behov for malte postkort som forestilte italienske omgivelser.

Han planla også festligheter, som for eksempel i 1729 til feiringen av den franske tronfølger (*dauphin*) for kardinal Melchior de Polignac, og i 1745 fof *dauphin*ens bryllup. Av de øvrige palassutsmykninger han var med på kan nevnes i 1722 Quirinalpalasset for pave Innocens XIII, 1721/22 *Seminario Romano* for kardinal Giambattista Spinola.

To malerier av *klassiske kolonnebygninger, delvis i ruiner* er utstilt på Nasjonalmuséet i Stockholm. Pannini er for øvrig representert i de fleste større gallerier i Europa og USA.

Referanser
----------

1. ↑   RKDartists, «Giovanni Paolo Pannini», RKD kunstner-ID 61709[Hentet fra Wikidata]
2. 1 2   Archive of Fine Arts, cs.isabart.org, abART person-ID 59620, besøkt 1. april 2021[Hentet fra Wikidata]
3. 1 2   Panini [Pannini], Giovanni [Gian] Paolo, oppført som Giovanni [Gian] Paolo Panini [Pannini][Hentet fra Wikidata]
4. ↑   Social Networks and Archival Context, oppført som Giovanni Paolo Panini, SNAC Ark-ID w6rn37hz, besøkt 9. oktober 2017[Hentet fra Wikidata]
5. 1 2   doi.org[Hentet fra Wikidata]
6. 1 2   www.getty.edu[Hentet fra Wikidata]
7. ↑   Benezit Dictionary of Artists, oppført som Giovanni Paolo or Giampolo or Gian Paolo Pannini, Benezit-ID B00135475[Hentet fra Wikidata]
8. ↑   Brockhaus Enzyklopädie, Brockhaus Online-Enzyklopädie-id pannini-giovanni-paolo[Hentet fra Wikidata]
9. ↑   www.kulturarv.dk, besøkt 12. februar 2023[Hentet fra Wikidata]
10. ↑  Kindler Malereilexikon
11. ↑  Nationalmuseum
12. ↑  Carlquist, Gunnar, red. (1937). *Svensk uppslagsbok. Bd 20*. Malmö: Svensk Uppslagsbok AB. s. 1251.

Eksterne lenker
---------------

* (en) Giovanni Paolo Pannini – kategori av bilder, video eller lyd på Commons Rediger på Wikidata

* (en) Giovanni Paolo Pannini – galleri av bilder, video eller lyd på Commons Rediger på Wikidata

  



|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Kunstindeks Danmark **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA **·** ICCU **·** BNE **·** KulturNav **·** MusicBrainz **·** Discogs
 |